b'\n_START_ARTICLE_\nIgra\n_START_SECTION_\nEgipt\n_START_PARAGRAPH_\nStari Egip\xc4\x8dani so se radi zabavali. Nekatere njihove igre so se ohranile do danes. Primer je skok \xc4\x8dez kozla (v staroegip\xc4\x8dan\xc5\xa1i\xc4\x8dini: kuza laviza) ali pa vle\xc4\x8denje vrvi. \xc5\xa0tevilne ohranjene slike ka\xc5\xbeejo de\xc4\x8dke, ki se igrajo vojake, in deklice se v nekak\xc5\xa1nem plesu predic. Poznali so veliko iger na deskah (ka\xc4\x8da, igra seneta). Poznali so tudi \xc5\xbeoganje, lesene pun\xc4\x8dke, vrtavke. Vrtavke so bile preproste in iz lesa, kar ka\xc5\xbee da so lahko tudi v najrevnej\xc5\xa1ih dru\xc5\xbeinah otrokom naredili igra\xc4\x8de.\n_START_SECTION_\nGr\xc4\x8dija\n_START_PARAGRAPH_\nStari Grki so poznali veliko iger na deski (\xc5\xa1ah, ka\xc4\x8de, lestve,...), radi so ciljali v tar\xc4\x8do (Kottabos). O tem pri\xc4\x8dajo predvsem poslikave na vazah. Otroci in \xc5\xbeenske so se radi igrali z vrtavkami.\n_START_SECTION_\nJudeja\n_START_PARAGRAPH_\nOtroci so imeli poleg \xc5\xa1ole in hi\xc5\xa1nih opravil dovolj \xc4\x8dasa za igro. Deklice so se igrale s pun\xc4\x8dkami in \xc5\xbeivalcami iz keramike. De\xc4\x8dki so se velikokrat \xc5\xbeogali in zlagali kocke. Mnogi zgodovinarji menijo, da so poznali igro podobno na\xc5\xa1i \xc4\x8clovek ne jezi se. Znana judejska igra je bila mlin.\n_START_SECTION_\nRazvoj v novi dobi\n_START_PARAGRAPH_\nOb igrah se pomembno razvijajo vsi \xc5\xa1porti in tekmovalne dejavnosti. Olimpijske igre so ponudile pomemben presti\xc5\xbe tekmovalnim posameznikom v njihovi mladosti, omejila pa se je tudi \xc5\xa1kodljivost spopadov. \xc5\xa0e posebej je to vidno od 14.stoletja dalje, ko se celo vojskovanje v igri in boks s predpisanimi igralnimi pripomo\xc4\x8dki priredi v manj \xc5\xa1kodljivo dejavnost._NEWLINE_Igre so vedno stremele k temu, da bi bile aktualne in pou\xc4\x8dne. Z igro se skupine spoznajo, nau\xc4\x8dijo se imena, cenijo sposobnosti sotekmovalcev, spoznajo svoje slabosti, \xc5\xbeelja po zmagi lahko dvigne vsej skupini motivacijo do sodelovanja._NEWLINE_V 16.stoletju vidno porastejo v Evropi igre kakr\xc5\xa1en je \xc5\xa1ah in igre s kartami kakr\xc5\xa1en je whist, tarok in skat. Pomembno se spremeni odnos do iger z o\xc5\xbeivitvijo Olimpijskega gibanja in novimi modernimi Olimpijskimi igrami, zaradi katerih se po celem svetu pri\xc4\x8dne razlikovanje med \xc5\xa1portom in igrami, kar ni bila prej uveljavljena tradicija._NEWLINE_Ve\xc4\x8dina tekmovanj in iger je bila namenjena ugotavljanju najsposobnej\xc5\xa1ih in najbolj ve\xc5\xa1\xc4\x8dih, a je \xc5\xa1lo za praviloma va\xc5\xa1ka tekmovanja brez evidenc, brez zapisanih pravil. Tudi spo\xc5\xa1tovanje tradicij na podro\xc4\x8dju tekmovanj je velikokrat do\xc5\xbeivelo zlorabe pa tudi prilagoditve. A tekmovanja niso nikoli bila le va\xc5\xa1kega zna\xc4\x8daja, sposobni \xc5\xa1portnik ali tekmovalec je praviloma iskal izzivalce, isto je veljalo za konje, pse in univerze. Uspe\xc5\xa1no izvedeno tekmovanje je praviloma prineslo veliko \xc4\x8dast organizatorju, tekmovalcu in prizori\xc5\xa1\xc4\x8du._NEWLINE_Zaradi visoke tekmovalnosti in boja za presti\xc5\xbe so omogo\xc4\x8dili najbolj sposobnim klubom in najbolj urejenimi sredinami, da so pridobili tudi v javnosti poseben pomen. Vzporedno s tak\xc5\xa1nimi tekmovanji se razvijajo tudi organizirane igre na sre\xc4\x8do, kjer se ne zahteva istega truda in tekmovalnosti, pa tudi \xc4\x8dastitljivost praviloma ni nagrada.\n_START_SECTION_\nFilozofski poskus definicije igre\n_START_PARAGRAPH_\nZ avstrijskega filozofa Ludwiga Witgensteina igra ni predstavljala pojma, ki bi se ga dalo definirati na klasi\xc4\x8den na\xc4\x8din. S postavljanjem homogenih definicij, kaj je igra, lahko mnoge prakse izvzamemo, \xc4\x8deprav jih udele\xc5\xbeenci razumejo kot igro. Namesto homogene definicije je Wittgenstein igro vzel kot primer pojma, ki temelji na dru\xc5\xbeinskih podobnostih. S tem je uvedel heterogeno definiranje igre, kjer za vse primere iger ne obstaja neka univerzalna lastnost, pa\xc4\x8d pa niz skupnih lastnosti, ki si jih posamezne igre delijo v razli\xc4\x8dni meri._NEWLINE_Z zgodovino igre in igrivo dimenzijo \xc4\x8dloveka se je ukvarjal nizozemski zgodovinar Johan Huizinga v delu Homo ludens. V delu se pomembno naslanja na japonsko tradicijo, Olimpijsko gibanje, dru\xc5\xbebene obi\xc4\x8daje in vrsto zanimivih pojavov iger, kot jih do\xc5\xbeivljamo v \xc5\xa1portu. V slovenskem okolju se je ukvarjal z igro Janez Strehovec, ki je uredil prispevke filozofov na temo igre v delu Teorije igre pri Johanu Huizingi, Rogerju Cailloisu in Eugenu Finku.\n_START_SECTION_\nSpletne igre\n_START_PARAGRAPH_\nIzraz spletne igre se nana\xc5\xa1a na videoigre, ki se igrajo preko tak\xc5\xa1nega ali druga\xc4\x8dnega ra\xc4\x8dunalni\xc5\xa1kega omre\xc5\xbeja. Dandanes to omre\xc5\xbeje v ve\xc4\x8dini primerov predstavlja internet ali ekvivalentna tehnologija. Igre so vedno uporabljale aktualno tehnologijo: modeme pred internetom, \xc5\xa1e pred modemi pa \xc5\xbei\xc4\x8dne terminale. Raz\xc5\xa1iritev spletnega igranja je v bistvu odraz vsesplo\xc5\xa1ne raz\xc5\xa1iritve uporabe ra\xc4\x8dunalni\xc5\xa1kih omre\xc5\xbeij, od lokalnih mre\xc5\xbe do interneta in hkrati tudi odra\xc5\xbea porast dostopa do interneta. Spletne igre so raznovrstne, segajo od preprostih igric, ki temeljijo na tekstu, pa tja do iger s kompleksno grafi\xc4\x8dno predstavitvijo in virtualnimi svetovi z ve\xc4\x8d hkratnimi igralci. Mnoge spletne igre so ustvarile spletne skupnosti, kar pomeni, da so spletne igre dejansko oblika dru\xc5\xbebene aktivnosti, pri \xc4\x8demer sama komunikacija ni obvezna. Ob pojavi vzporednih forumov in dru\xc5\xbebenih omre\xc5\xbeij je komunikacija postala mo\xc4\x8dnej\xc5\xa1a, uveljavlja pa se predvsem zmagovalec tak\xc5\xa1nih iger._NEWLINE_Spletne igre se delijo na ve\xc4\x8d zvrsti. Poznamo arkadne igre, ki sodijo tudi med najstarej\xc5\xa1e, \xc5\xa1portne igre, miselne igre, t. i. MMORPG, kjer sodeluje mnogo igralcev hkrati ipd. Ob razvoju fantazijskih svetov z notranjimi pravili in tradicijami se pojavlja tudi pojav globalne fantazije. Spletna igra omogo\xc4\x8da da v magi\xc4\x8dnem svetu onkraj meja in kulturnih razlik globalno razli\xc4\x8dni igralci igrajo neresni\xc4\x8dne vloge, ki so izklju\xc4\x8dno virtualni izsek osebne domi\xc5\xa1ljije po pravilih proizvajalca igre.'